Vaša tvár je vaše zrkadlo
Vaša tvár je mapa, z ktorej môžete čítať. Každá jej zóna totiž predstavuje jednotlivé orgány vášho tela. Možno ste ani netušili, kde tkvie váš dlhodobý problém s pokožkou. Tak, teraz sa to dozviete.
Dávno viete, že tvár je zrkadlom toho, ako žijete. Kvalita pokožky veľmi veľa vypovedá o vašom fyzickom, aj psychickom zdraví. Pozorovaním farby pleti, stavu vyrážok, výskytu opuchov, či ďalších kožných nerovností môžete zistiť, v akom stave sú jednotlivé orgány vášho tela. A naopak – ak vás určitá časť tváre trápi viac ako iná, pravdepodobne bude váš problém spojený s problémom niektorého z orgánov vo vašom tele.
Čelo vypovedá o…
Za všetkým, čo máte na čele, hľadajte žalúdočné problémy. Telo vás takto upozorňuje na zlé stravovacie návyky, dehydratáciu, nedostatok spánku a stres. Či sú to už vrásky, ktoré vás trápia, plytké čiary, alebo hlboké ryhy. Špeciálne tie, pri koreni nosa, sa objavia u tých z vás, ktorí trpíte bolesťami hlavy. Bledé čelo je jasným indikátorom nízkeho krvného tlaku. Kolmá vráska vpravo cez koreň nosa signalizuje problémy s pečeňou a žlčníkom. Oblasť medzi obočím zas reaguje veľmi citlivo na nahromadenie toxínov z alkoholu a mastných jedál.
Váš nos
Vaša rozdvojená špička nosa prezrádza problém v oblasti dvanástnika. Ak na ňom nájdete aj malé, bledé jazvičky, nepôjde len o problémy so žalúdkom, ale aj s nízkym krvným tlakom. A čo váš večne červený nos? Nemajte strach, ten nie je vždy znamením, že holdujete alkoholu. Naznačuje ochorenie vašej pečene, alebo ochorenie žlčníka.
Kruhy pod očami
Vačky približne jeden centimeter pod vaším spodným očným viečkom sú znakom trvalých problémov s obličkami. Veľké a zreteľné vačky jeden a pol až dva centimetre pod viečkom, ktoré sa ťahajú až k lícnej kosti, môžu zase znamenať ochorenie močového mechúra. Tu veru nepostačí len maskovanie make-upom, ale aj návšteva lekára.
Vystúpené lícne kosti
Lícne kosti vám vystúpia vtedy, ak ste veľmi unavení. Práve v tie dni, kedy nemáte čas ani sa najesť. Sú príznakom stresu a vyčerpania. Naopak, ak sú vaše lícne kosti opuchnuté, máte problém s močovým mechúrom.
Oblasť okolo pier
Pigmentová škvrna nad hornou perou sa vám objavuje pravidelne. Pred očakávanou menštruáciou pozorujete aj viac vyrážok práve v tejto oblasti. A vždy, keď zjete niečo sladké, alebo mliečne, je to tu – pod perou a nad perou máte množstvo nedokonalostí. Je to vaša hormonálna nerovnováha, ktorá práve odštartovala tento proces. Navyše, máte nedostatok vlákniny.
Vaša brada
Vráska na vašej brade svedčí o kŕčových žilách. Ak je hlboká a rozštiepená, ide o problémy s chrbticou. Unavené tkanivo na brade je signálom poruchy krvného obehu a zlého trávenia. Dvojitá brada znamená preťaženie krvného obehu. Často je však následkom rôznych zlozvykov: napríklad toho, že spíte na niekoľkých vankúšoch, dlho si pred spaním čítate alebo máte zlé držanie tela.